SET ปิดบวก 9 จุด รับครม.เคาะนโยบายกระตุ้นท่องเที่ยว แนะจับตาตัวเลขจ้างงานสหรัฐฯสัปดาห์นี้
SET ปิดบวก 9 จุด รับครม.เคาะนโยบายกระตุ้นท่องเที่ยว แนะจับตาตัวเลขจ้างงานสหรัฐฯสัปดาห์นี้ โดยดัชนีปิดตลาดวันนี้ ที่ระดับ 1,339.03 จุด บวก 9.27 จุด หรือ 0.70% มูลค่าการซื้อขาย 5.86 หมื่นล้านบาท
30 มิ.ย. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,339.03 จุด บวก 9.27 จุด หรือ 0.70% มูลค่าการซื้อขาย 5.86 หมื่นล้านบาท 
10 หุ้นดันดัชนีวันนี้

ด้าน นายศราวุธ เตโชชวลิต ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) เปิดเผยว่า ตลาดหุ้นไทยวันนี้ปรับได้ดีกว่าตลาดหุ้นอื่นในภูมิภาค โดยได้รับปัจจัยหนุนจากที่ประชุมคณะรัฐมนตรี (ครม.) อนุมัตินโยบายกระตุ้นการท่องเที่ยวด้วย 2 โครงการ คือ “เราเที่ยวด้วยกัน” และ “กำลังใจ” จึงมีแรงเก็งกำไรเข้ามาในหุ้นกลุ่มโรงแรม และ สายการบิน รวมไปถึงยังได้ปัจจัยหนุนจากต่างประเทศ คือ ข้อมูลเศรษฐกิจสหรัฐที่ออกมาได้ค่อนข้างดี ขณะที่ตัวเลข PMI ของประเทศจีนออกมาดีกว่าที่คาดไว้
ส่วนแนวโน้มการลงทุนในวันพรุ่งนี้ (1 ก.ค.) นายศราวุธ คาดตลาดฯแกว่งตัวในกรอบแคบ โดยให้ติดตามตัวเลขการจ้างงานนอกภาคการเกษตร และการจ้างงานภาคเอกชน ของสหรัฐฯที่จะออกมาในช่วงสัปดาห์นี้ว่าจะเป็นอย่างไร พร้อมให้แนวรับ 1,330 จุด ส่วนแนวต้าน 1,355 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
ADVANC มูลค่าการซื้อขาย 2,042.55 ล้านบาท  ปิดที่  185.00 บาท  ลดลง  2.00 บาท
PTT    มูลค่าการซื้อขาย 1,855.00 ล้านบาท  ปิดที่   37.75 บาท  เพิ่มขึ้น 0.50 บาท
KBANK  มูลค่าการซื้อขาย 1,851.58 ล้านบาท  ปิดที่   93.25 บาท  เพิ่มขึ้น 0.50 บาท
CBG    มูลค่าการซื้อขาย 1,627.69 ล้านบาท  ปิดที่  104.00 บาท  เพิ่มขึ้น 4.50 บาท
KCE    มูลค่าการซื้อขาย 1,622.86 ล้านบาท  ปิดที่   22.80 บาท  เพิ่มขึ้น 1.30 บาท
ตลาดหุ้นเอเชีย
